gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5823, del 07-08-2008 (2008/8080)

Informació pública de l'aprovació de l'expedient incoat per a l'adopció de la bandera municipal.
------------------------------------------------------------------------------------------------

### Dades del document

Número de DOGV
:   5823

Data del DOGV
:   07-08-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/8080


Data del document
:   17-06-2008

Organisme emissor
:   Ajuntament de Pina de Montalgrao

Tipus de document
:   Informació Pública

Informació pública de l'aprovació de l'expedient incoat per a l'adopció de la bandera municipal. [2008/8080]  
Aprovat per esta corporació l'expedient incoat per a l'adopció de la bandera municipal, en la sessió celebrada el dia 14 de juny del 2008, queda exposat al públic en la Secretaria d'este Ajuntament pel termini d'un mes comptador des de l'endemà de la seua publicació en el Diari Oficial de la Comunitat Valenciana, a l'efecte de que tots els qui tinguen interés en l'assumpte el puguen examinar i al·legar el que estimen convenient.  
Pina de Montalgrao, 17 de juny de 2008.- L'alcaldessa: María Ángeles Marriment Belmonte.
Diari Oficial de la Generalitat Valenciana


Sumari del DOGV 5706, del 19-02-2008 (2008/2017)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'una planta solar fotovoltaica al terme municipal de Villena. Expedient número DIC-07/0570.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5706

Data del DOGV
:   19-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/2017


Data del document
:   17-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Informació Pública

Descriptors 

:   * Villena
    * terreny edificable

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'una planta solar fotovoltaica al terme municipal de Villena. Expedient número DIC-07/0570. [2008/2017]  
Pel fet d'haver-se admés a tràmit, d'acord amb el que preveu la Llei 10/2004, de 9 de desembre, de la Generalitat Valenciana, sobre sòl no urbanitzable, l'expedient DIC 07/0570, promogut per Hispano Fotovoltaica, SL, per a la instal·lació d'una planta solar fotovoltaica, ubicada al polígon 73, parcel·les 55 i 56, del terme municipal de Villena, per mitjà d'aquest edicte se sotmet a informació pública l'expedient juntament amb l'estudi d'impacte ambiental i l'estudi d'integració paisatgística, durant el termini de trenta dies hàbils des de la publicació d'aquesta, dins del qual pot ser examinat l'esmentat expedient al Servei Territorial d'Ordenació del Territori d'Alacant, situat a l'avinguda d'Aguilera, número 1, 5ª planta, d'aquesta capital.  
Alacant, 17 de gener de 2008.- La directora general d'Ordenació del Territori: Soledad Martínez Reig.
Diari Oficial de la Generalitat Valenciana


Sumari del DOGV 5782, del 11-06-2008 (2008/6868)

Citació per a notificació per compareixença a José Luis Amigó Illana i Mª del Pilar Soldevilla Pérez. Expedient número EXF-07/040/AT.
-------------------------------------------------------------------------------------------------------------------------------------

### Dades del document

Número de DOGV
:   5782

Data del DOGV
:   11-06-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/6868


Data del document
:   24-04-2008

Organisme emissor
:   Conselleria d'Economia, Hisenda i Ocupació

Tipus de document
:   Citació

Citació per a notificació per compareixença a José Luis Amigó Illana i Mª del Pilar Soldevilla Pérez. Expedient número EXF-07/040/AT. [2008/6868]  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
S'ha intentat la notificació a l'interessat o al seu representant, per dues vegades, sense que s'haja pogut realitzar, per causes no imputables a l'administració, de l'acte administratiu que a continuació es detalla, per això se'n publica un extracte en el Diari Oficial de la Comunitat Valenciana, d'acord amb l'article 59.5é de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 61 del mateix text legal.  
Perquè l'interessat puga conéixer integrament l'acte i en quede constància, podrà comparéixer en el termini de deu dies naturals des de la publicació del present anunci en el Diari Oficial de la Comunitat Valenciana, en la seu de la Direcció General de Tributs de la conselleria d'Economia, Hisenda i Ocupació, situada al carrer Palau, 12 de València, en dies laborables de dilluns a divendres en horari de 9.00 a 14.00 hores.   
Si transcorregut este termini no s'ha comparegut, es considerarà produïda la notificació a tots els efectes des de l'endemà del seu venciment.  
València, 24 d'abril de 2008.- La directora general de Tributs, p.d. de firma (Acord de 4 de febrer de 2008), la tècnica d'Afers Generals: Isabel Gomis Moratal.
Diari Oficial de la Generalitat Valenciana


Sumari del DOGV 5765, del 19-05-2008 (2008/4994)

Judici verbal de desnonament 523/07. Notificació de la sentència a Ismael Senha.
--------------------------------------------------------------------------------

### Dades del document

Número de DOGV
:   5765

Data del DOGV
:   19-05-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/4994


Data del document
:   07-01-2008

Organisme emissor
:   Jutjat de Primera Instància Número 20 de València

Tipus de document
:   Edicte

Descriptors 

:   * sistema judicial

Judici verbal de desnonament 523/07. Notificació de la sentència a Ismael Senha. [2008/4994]  
José I. Suso López, secretari del Jutjat de Primera Instància número 20 de València, i partit, mitjançant este edicte faig saber:  
Que en este Jutjat a càrrec meu se segueixen actuacions de judici verbal de desnonament número 523/2007, seguit a instància d'Elena Burgoyne Dol, representada per la procuradora Rosa Mª Correcher Pardo i assistida per la lletrada i Sofía Domench Suárez, contra Ismail Sehna, que es troba en parador ignorat, en el qual s'ha dictat la sentència que en la part dispositiva és com segueix:  
«Estime la demanda formulada per la procuradora Rosa María Correcher Pardo, en nom i representació d'Elena Burgoyne Dolz, contra Ismail Senhaji sobre resolució per falta de pagament de la renda i quantitats assimilades de contracte d'arrendament d'habitatge i sobre reclamació de quantitat en concepte de rendes i quantitats assimilades degudes (despeses d'aigua i llum), i declare resolt per falta de pagament de la renda i quantitats assimilades el contracte d'arrendament relatiu a l'habitatge siti al carrer Duque de Gaeta, número 34, porta 3ª, de València, i en conseqüència, condemne el demandat a sotmetre's a la dita declaració, i haurà de deixar lliure, vacu, expedit i a disposició de la demandant l'habitatge en el termini legal.  
Així mateix, condemne Ismail Senhaji, a pagar a Elena Burgoyne Dolz, la quantitat de 2.096,64 euros (rendes arrendatàries de març a juny de 2007 més les despeses de consum d'aigua de 14 de gener a 13 de maig de 2007 i els de llum de 3 d'abril a 7 de juny de 2007) més l'interés legal des de la interpel·lació judicial, com també a pagar les mensualitats de renda que vencen fins el desallotjament de l'habitatge a raó de 485 euros mensuals.  
S'imposen les costes al demandat.  
Contra esta sentència podrà interposar-se un recurs d'apel·lació, que es prepararà davant d'este Jutjat en el termini dels cinc dies següents al de la seua notificació.  
No s'admetrà el recurs al demandat si quan el prepare, no manifesta, i ho acredita per escrit, que ha pagat les rendes vençudes i les que, d'acord amb el contracte, haja de pagar per endavant.  
Ho pronuncie, mane i firme».  
I perquè valga d'edicte de notificació en forma a Ismail Senha, estenc este edicte, que es publicarà en els estrats d'este Jutjat i en el Diari Oficial de la Comunitat Valenciana.  
València, 7 de gener de 2008.- El secretari judicial: José I. Suso López.
Diari Oficial de la Generalitat Valenciana


Sumari del DOGV 5760, del 12-05-2008 (2008/4656)

Assumpte civil 000376/2007. Notificació de la sentència a Vicente Marí Llorens.
-------------------------------------------------------------------------------

### Dades del document

Número de DOGV
:   5760

Data del DOGV
:   12-05-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/4656


Data del document
:   04-04-2008

Organisme emissor
:   Jutjat de Primera Instància Número 1 de Dénia

Tipus de document
:   Edicte

Descriptors 

:   * sistema judicial

Assumpte civil 000376/2007. Notificació de la sentència a Vicente Marí Llorens. [2008/4656]  
Part demandant: Margarita Sala Ahuir.  
Part demandada: María Teresa Marí Llorens, Rosa María Marí Llorens i Vicente Marí Llorens.  
En el judici referit s'ha dictat la sentència que té la part dispositiva, literalment, és com es diu:  
«Dispositiva  
Amb la demanda formulada per Margarita Sala Ahuir contra Vicente Marí Llorens, Rosa Mª Marí Llorens i Mª Teresa Marí Llorens, declare que pertoca i, en conseqüència, condemne les persones demandades, així que siga ferma esta resolució, a pagar a la part actora la suma de 2.087,71 euros, corresponents al principal, així com a pagar els interessos legals corresponents, i l'obligació de realitzar, a càrrec dels demandats, les reparacions que calguen al seu habitatge perquè hi cessen les filtracions a l'habitatge de l'actora. Es fa conndemna expressa de les costes processals a la part demandada.  
Notifiqueu esta resolució a les parts, advertint-los que hi poden interposar un recurs d'apel·lació davant de l'Audiència Provincial, que caldrà preparar davant d'este Jutjat, en el termini de cinc dies des de la notificació.  
Esta és la meua sentència, que pronuncie, mane i firme».  
Atés que es desconeix l'actual domicili o residència de la part demandada, mitjançant la provisió del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat per a dur a terme la diligència de notificació de sentència a Vicente Marí Llorens.  
Dénia, 4 d'abril de 2008.- La secretària judicial: Mª Pilar Rodríguez Alarcón.
Diari Oficial de la Generalitat Valenciana


Sumari del DOGV 5912, del 12-12-2008 (2008/14864)

RESOLUCIÓ de 27 de novembre de 2008, del director general de Justícia i Menor, per la qual se citen les persones interessades en el recurs contenciós administratiu procediment abreviat número 201/07, seguit davant del jutjat contenciós administratiu número 8 de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5912

Data del DOGV
:   12-12-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/14787


Data del document
:   27-11-2008

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * concurs administratiu
    * recurs administratiu

RESOLUCIÓ de 27 de novembre de 2008, del director general de Justícia i Menor, per la qual se citen les persones interessades en el recurs contenciós administratiu procediment abreviat número 201/07, seguit davant del jutjat contenciós administratiu número 8 de València. [2008/14084]  
Davant del Jutjat Contenciós Administratiu núm. 8 de València, Dolores Cantero Gómez ha interposat el recurs contenciós administratiu, procediment abreviat 201/2007, contra la Resolució de la Direcció General de Justícia, de la Conselleria de Justícia, Interior i Administracions Públiques de la Generalitat Valenciana, de data 19 de juny de 2006, per la qual s'atorguen destinacions corresponents al Concurs de Trasllats convocat per Resolució de 27 d'octubre de 2005, de places vacants i de nova creació entre funcionaris dels cossos i escales de Gestió Processal i Administrativa, Tramitació Processal i Administrativa i Auxili Judicial de l'administració de Justícia.  
Per tant, aquesta Direcció General de Justícia i Menor ha resolt citar les persones interessades en aquest, de conformitat amb el que disposa l'article 49 de la Llei Reguladora de la Jurisdicció Contenciosa Administrativa, de 13 de juliol de 1998, perquè puguen comparéixer davant del referit Jutjat, en el termini de 9 dies.  
València, 27 de novembre de 2008.- El director general de Justícia i Menor: Antonio Gastaldi Mateo.
Diari Oficial de la Generalitat Valenciana


Sumari del DOGV 5829, del 18-08-2008 (2008/9695)

Notificació a Cánovas València Hostelera, SL. Acord d'iniciació de procediment sancionador.
-------------------------------------------------------------------------------------------

### Dades del document

Número de DOGV
:   5829

Data del DOGV
:   18-08-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/9695


Data del document
:   28-07-2008

Organisme emissor
:   Conselleria de Governació

Tipus de document
:   Edicte

Notificació a Cánovas València Hostelera, SL. Acord d'iniciació de procediment sancionador. [2008/9695]  
Per no haver-se pogut practicar notificació personal a l'interessat de l'acte administratiu que a continuació es relaciona, se'n procedeix a la publicació d'un extracte en el Diari Oficial de la Comunitat Valenciana, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Perquè l'interessat puga tindre coneixement íntegre de l'acte i quede constància de tal coneixement, podrà comparéixer en el termini de 10 dies des de la publicació del present anunci en el DOCV, en la Conselleria de Governació, Direcció General de Seguretat i Protecció Ciutadana, c/ Historiador Chabás, 2. 46826 València, de 9.00 a 14.00 hores.  
- ESSANC/46/2008/0056. Acord d'Iniciació de procediment sancionador. De conformitat amb el que disposa la Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics, en relació amb el que preveu el Reial Decret 1.398/1993, de 4 d'agost, pel qual s'aprova el reglament del procediment per a l'exercici de la potestat sancionadora, s'ha dictat per part de la directora general de Seguretat i Protecció Ciutadana, Acord d'Iniciació de l'expedient sancionador, de data 10 de juny de 2008, contra Cánovas València Hostelera, SL, l'últim domicili del qual conegut es troba a València, carrer comte Altea, número 49. Intentada en diverses ocasions la pràctica de l'esmentada notificació, esta ha resultat infructuosa, per la qual cosa d'acord amb el que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, se'n procedeix a la notificació per mitjà del present edicte.  
València, 28 de juliol de 2008.- La directora general de Seguretat i Protecció Ciutadana: Sonia Vega Cueje.
Diari Oficial de la Generalitat Valenciana


Sumari del DOGV 5765, del 19-05-2008 (2008/6224)

DECRET 71/2008, de 16 de maig, del Consell, pel qual cessa i es nomena vocal del Consell d'Administració de l'Autoritat Portuària de Castelló.
----------------------------------------------------------------------------------------------------------------------------------------------

### Dades del document

Número de DOGV
:   5765

Data del DOGV
:   19-05-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/6224


Data del document
:   16-05-2008

Organisme emissor
:   Conselleria d'Infraestructures i Transport

Tipus de document
:   Decret

Anàlisi jurídica

 Descriptors 

:   * Conselleria Infraestructures i Transport
    * Castelló de la Plana
    * instal·lació portuària

DECRET 71/2008, de 16 de maig, del Consell, pel qual cessa i es nomena vocal del Consell d'Administració de l'Autoritat Portuària de Castelló.  
 [2008/6224]  
Els articles 40.1.c) i 2 de la Llei 27/1992, de 24 de novembre, de Ports de l'Estat i de la Marina Mercant, en la redacció donada per la Llei 62/1997, de 26 de desembre, i els articles 1, 2 i 3 del Decret 145/2002, de 10 de setembre, del Consell, pel qual es determina la composició dels consells d'administració de les autoritats portuàries d'Alacant, Castelló i València, establixen que els dits consells estaran formats, respectivament, pel president de l'entitat, el capità marítim, el director i 22 vocals.  
Per mitjà de successius decrets, el Consell ha designat els vocals dels consells d'administració de les autoritats portuàries d'Alacant, Castelló i València, i és el Decret 145/2007, de 31 d'agost, del Consell, el que va nomenar Andrés Martínez López com a vocal del Consell d'Administració de l'Autoritat Portuària de Castelló, en representació de la Generalitat.  
El citat apartat 2 de l'article 40 de la Llei 27/1992, de 24 de novembre, establix que el nomenament de vocals del consell d'administració, que tindrà una duració de quatre anys, i la separació d'estos serà acordada per l'òrgan competent de la comunitat autònoma, a proposta de les organitzacions, els organismes i les entitats que aquells representen. Correspon al Consell la dita competència en virtut de l'article 17.b) de la Llei del Consell.  
En virtut d'això, a proposta del conseller d'Infraestructures i Transport i amb la deliberació prèvia del Consell, en la reunió del dia 16 de maig de 2008,  
DECRETE  
Article 1  
El cessament d'Andrés Martínez López, en representació de la Generalitat, com a vocal del Consell d'Administració de l'Autoritat Portuària de Castelló.  
Article 2  
El nomenament de Manuel Martínez García, en representació de la Generalitat, com a vocal del Consell d'Administració de l'Autoritat Portuària de Castelló.  
València, 16 de maig de 2008  
El president de la Generalitat,  
FRANCISCO CAMPS ORTIZ  
El conseller d'Infraestructes i Transport,  
MARIO FLORES LANUZA
Diari Oficial de la Generalitat Valenciana


Sumari del DOGV 5887, del 06-11-2008 (2008/12571)

Ressenya de la Resolució de 17 de desembre de 2007, del conseller de Medi Ambient, Aigua, Urbanisme i Habitatge, relativa a l'homologació parcial modificativa del Pla general de l'àrea Pla del Capellà del municipi de Paterna.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5887

Data del DOGV
:   06-11-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/12237


Data del document
:   24-06-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Paterna
    * pla d'urbanisme

Ressenya de la Resolució de 17 de desembre de 2007, del conseller de Medi Ambient, Aigua, Urbanisme i Habitatge, relativa a l'homologació parcial modificativa del Pla general de l'àrea Pla del Capellà del municipi de Paterna. [2008/12231]  
D'acord amb l'article 59.4 b de la Llei 6/1994, de 15 de novembre, de la Generalitat Valenciana, reguladora de l'activitat urbanística, es publica una ressenya de la Resolució del conseller de Medi Ambient, Aigua, Urbanisme i Habitatge, de 17 de desembre de 2007, la qual s'ha publicat juntament amb les normes urbanístiques aprovades, en el Butlletí Oficial de la Província de València, número 141, de 14 de juny de 2008.  
Expedient. PL-93/2007. Homologació parcial modificativa del Pla general de l'àrea Pla del capellà del municipi de Paterna  
València, 24 de juny de 2008.- La directora general d'Ordenació del Territori, p. s. (article 7 del Decret 13/07), la secretària autonòmica de Medi Ambient, Aigua, Urbanisme i Habitatge: M. Ángeles Ureña Guillem.
Diari Oficial de la Generalitat Valenciana


Sumari del DOGV 5854, del 22-09-2008 (2008/10117)

RESOLUCIÓ de 17 de setembre de 2008, de la Direcció General de Recursos Humans, per la qual cita les persones interessades en el procediment abreviat número 152/2008.
----------------------------------------------------------------------------------------------------------------------------------------------------------------------

### Dades del document

Número de DOGV
:   5854

Data del DOGV
:   22-09-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/10343


Data del document
:   17-09-2008

Organisme emissor
:   Conselleria de Sanitat

Tipus de document
:   Resolució

Descriptors 

:   * concurs administratiu
    * recurs administratiu

RESOLUCIÓ de 17 de setembre de 2008, de la Direcció General de Recursos Humans, per la qual cita les persones interessades en el procediment abreviat número 152/2008. [2008/10420]  
El Jutjat Contenciós Administratiu número 7 de València ha reclamat a esta unitat administrativa l'expedient referit al procediment següent:  
Referència del tribunal: recurs número 152/2008.  
Recurrent: Amparo Hontagas Carrascosa.  
Assumpte: recurs interposat contra la Resolució de 13 de desembre de 2007 de la Direcció General de Recursos Humans per la qual modifica la Resolució de 10 de maig de 2007 del mateix òrgan, per la qual convoca un concurs de trasllats per a cobrir places de metge d'equip d'Atenció Primària d'institucions sanitàries dependents de l'Agència Valenciana de Salut (Diari Oficial de la Comunitat Valenciana número 5667, de data 26.12.2007).  
Persones interessades: un nombre indeterminat de persones els drets o interessos legítims de les quals poden quedar afectats per l'estimació de les pretensions de la demandant.  
D'acord amb el que preveu l'article 49 de la Llei 29/1998, de 13 de juliol, reguladora de la Jurisdicció Contenciosa Administrativa, se cita les persones interessades en el procediment descrit, a fi de que puguen comparéixer en les actuacions i personar-se en la via jurisdiccional en el termini de nou dies. No obstant això, es fa constar que la Generalitat Valenciana, representada pels lletrats de l'Advocacia General, compareix en este recurs en defensa del manteniment dels actes recorreguts.  
València, 17 de setembre de 2008.- El director general de Recursos Humans: José Cano Pascual.